Det er et øjeblik, der stadig - 73 år senere - kan få de små nakkehår til at rejse sig. Både hos dem, der oplevede det, og hos dem, der har måttet nøjes med at høre om det. Øjeblikket, da det over radioen om aftenen den 4. maj bliver bekendtgjort, at Tyskland har kapituleret, og Danmark efter fem lange besættelsesår igen er frit. Den 5. maj bliver officielt kendt som Danmarks befrielsesdag, og i Aalborg strømmede folk på gaderne, lettede, overstadige, frie. For at svinge med det danske flag, hilse på befrierne og gøre regnskabet op med de bysborgere, der kom for tæt på den tyske besættelsesmagt. TV2 Nord har været en tur i arkiverne og fundet billederne fra den 4. og 5. maj 1945. De taler for sig selv. En lærke letted´, og tusind fulgte, og straks var luften et væld af sang. De tusind tårne tog til at tone, så landet fyldtes af klokkers klang, og byer blomstred' i rødt og hvidt, og det var forår og Danmark frit. Ja, Danmark frit!

Opsummering:
I dag for 73 år siden overgav tyskerne sig officielt, og Danmark blev igen et frit land efter fem års besættelse under Anden Verdenskrig. Det blev